Atlas
Store norske leksikon,Religion og filosofi,Historiske religioner,Gresk religion
Atlas, i gresk mytologi sønn av titanen Iapetos. Til straff for at han hadde tatt del i titanenes kamp mot gudene, må Atlas bære himmelhvelvingen på sitt hode og sine opprakte hender.
I mytologien er Atlas' oppholdssted langt vest. Senere ble han likestilt med fjellkjeden Atlas.Han hadde vært konge i Vesten, men Persevs gjorde ham til stein ved hjelp av Medusahodet. Herakles kom til Atlas da han skulle hente hesperidenes epler, og bar et øyeblikk himmelen for ham. Atlas nevnes som far til Kalypso og Pleiadene. Han tillegges stor styrke. Les mer i Store norske leksikon gresk mytologi